Verhni Ufalei
Verhni Ufalei on linn Venemaal Tšeljabinski oblasti põhjaosas, samanimelise linnaringkonna keskus. Asub Ufaleika jõe ääres. Linn on asutatud 1761. aastal metallurgiatehase juurde. 1774. aastal osalesid töölised Pugatšovi ülestõusus ja põletasid tehased maha. 1776. aastal hakkas tehas taas tööle. Linnaõigused sai 1940. aastal. 2023. aasta alguses oli linna elanike arv 22 548. Peamised majandusharud on masinaehitus ja metallurgia. Kaevandatakase raua- ja niklimaaki.